Tyd vir kultuur - www.bybelkennis.co.za
“We must hold the Bible in one hand and the newspaper in the other.” Karl Barth
Elke organisasie het ‘n kultuur; verstaan jy jou organisasie se kultuur? Christene moet beide die Bybelse teks en die kultuur waarin hierdie waarhede verkondig moet word, ken. Paulus is vir ons hierin ‘n voorbeeld: en elke dag op die stadsplein met die verbygangers gepraat (Handelinge 17:17) – elke dag op die stadsplein; nie in die sinagoge of kerk nie, maar buite daar waar die mense lewe en werk.
Natuurlik stel Christene belang in die kultuur om hulle – dikwels is dit slegs omdat ons graag die kultuur vir al ons probleme (soos armoede) blameer. Die probleem is dat ons dikwels nie eers die moeite doen om eers die kultuur te verstaan nie.
James Davidson Hunter (To Change the World: The Irony, Tragedy, and Possibility of Christianity in the Late Modern World) sê dat kultuur is a slow product of history … the past which lives in the present en history turned into nature.
In plaas daarvan om die eksterne kultuur te probeer verander, moet kerkleiers eers hulle eie gemeente se kultuur verstaan – elke gemeente het sy eie kultuur. Vra jouself af: “Watter gedrag het nie verander nie al het die leierskap of personeel of lidmate verander? Help of hinder hierdie gedrag die verkondiging van die evangelie?”
Bewaar wat aan jou toevertrou is (1 Timoteus 6:20). Ons mag nooit toelaat dat die gemeente se kultuur dit verhoed nie.